**जंगलों में लगने वाली आग के धुएं की घटनाएँ**

जलवायु में बदलाव उत्तरी अमेरिका के जंगलों में सूखे, अत्यधिक गर्मी और कीटों के नुकसान में और वृद्धि कर रहा है, जिससे जंगलों में लगने वाली आग की घटनाएँ बढ़ रही हैं। जंगलों में लगने वाली आग से निकलने वाला धुआं, यहाँ तक कि हजारों मील दूर, मैसाचुसेट्स में वायु की खराब गुणवत्ता का कारण बन सकता है।

यह वायु की खराब गुणवत्ता एलर्जी को और खराब बना सकती है और विशेष रूप से हृदय रोग, अस्थमा और अन्य फेफड़ों के रोगों वाले लोगों के लिए सांस संबंधी संक्रमण का कारण बन सकती है।

**कौन इसके बढ़े हुए जोखिम पर होता है?**

कुछ लोगों को जंगलों में लगने वाली आग के दौरान अधिक जोखिम हो सकता है, क्योंकि वे जहाँ रहते हैं, आधिकारिक सरकारी जानकारी तक उनकी पहुंच, तैयार रहने और प्रतिक्रिया करने के लिए संसाधनों की उपलब्धता, और क्या उन्हें पहले से ही कोई स्वास्थ्य समस्याएँ हैं, इन पर निर्भर करता है। इन लोगों में शामिल हैं:

* 5 साल से कम उम्र के बच्चे और 65 साल से अधिक उम्र के लोग
* गर्भवती महिलाएँ
* प्रणालीगत नस्लवाद के कारण काली-भूरी चमड़ी वाले लोग
* जो लोग बहुत कम या बिल्कुल भी अंग्रेजी नहीं बोलते हैं, जिन्हें हो सकता है कि अपनी मूल भाषा में आपातकालीन संदेश प्राप्त न हों
* विकलांग लोग
* पहले से मौजूद चिकित्सा स्थितियों जैसे हृदय रोग, अस्थमा, फेफड़ों की बीमारियों और श्वसन संबंधी एलर्जियों वाले लोग
* खुले में काम करने वाले या व्यायाम करने वाले लोग

**हम इसके बारे में क्या कर सकते हैं?**

* जंगलों में लगने वाली आग के धुएं की घटना के दौरान अस्थमा दवाओं का इस्तेमाल करने के बारे में अपने डॉक्टर से बात करें
* [अपने समुदाय में स्थानीय वायु की गुणवत्ता के बारे में जानकारी और वायु की गुणवत्ता अलर्ट पर नवीनतम जानकारी प्राप्त करें](http://www.airnow.gov/)
* जंगलों में लगने वाली आग के धुएं की घटनाओं के दौरान बाहर खुले में की जाने वाली गतिविधियों को घर के अंदर करने की योजना बनाएँ
* जंगलों में लगने वाली आग के धुएं की घटनाओं के दौरान घरों और वाहनों में खिड़कियाँ और वेंट बंद रखें
* हीटिंग और कूलिंग सिस्टम में उच्च दक्षता (HEPA) वाले एयर फिल्टर का इस्तेमाल करें
* [जानें कि कैसे एक बॉक्स फैन का इस्तेमाल करके अपने घर में एक स्वच्छ हवा वाला कमरा बनाएँ](https://www.epa.gov/air-research/research-diy-air-cleaners-reduce-wildfire-smoke-indoors#infographichttps://www.epa.gov/air-research/research-diy-air-cleaners-reduce-wildfire-smoke-indoors)
* N95 मास्क की आपूर्ति रखें, उनका उपयोग करना सीखें और अपने बच्चे को छोटे N95 या सर्जिकल मास्क पहनने का अभ्यास करवाएँ

**और अधिक जानकारी प्राप्त करें:** [**www.mass.gov/ClimateAndHealth**](http://www.mass.gov/ClimateAndHealth)

**Bureau of Climate and Environmental Health**

**Environmental Toxicology Program**

**Massachusetts Department of Public Health**

**250 Washington Street, Boston, MA 02108**

**फ़ोन: 617-624-5757**

**DPHToxicology@state.ma.us**

[**http://www.mass.gov/dph/environmental\_health**](http://www.mass.gov/dph/environmental_health)